नेहा कक्कड़ और गुरु रंधावा की दिखेगी केमेस्ट्री, और प्यार करना है का टीजर रिलीज
- सिंगर नेहा कक्कड़ और गुरु रंधावा की केमेस्ट्री का जादू छाने वाला है. जल्द ही दोनों का रोमांटिक लव सॉन्ग रिलीज होने वाला है.
गुरु रंधावा और नेहा कक्कड़ का अपकमिंग सॉन्ग और प्यार करना है का टीजर रिलीज किया गया है. इस टीजर में पंजाबी सिंगर गुरु रंधावा और नेहा कक्कड़ की केमेस्टी दिखाई दे रही है. इस सॉन्ग को नेहा कक्कड़ ने गाया है. टीजर में नेहा ने लाल साड़ी पहना है और वहीं रंधावा व्हाइट आउटफिट में नजर आ रहे हैं. दोनों एक जगह पत्थर पर बैठे नजर आ रहे हैं. इस टीजर से ही समझ आ रहा है कि कोई रोमांटिक लव स्टोरी पर बेस्ड है.
टीजर के बाद फैन्स को इस गाने का बहुत ही बेसब्री से इंतजार है. ये गाना 3 मार्च को टी-सीरज पर रिलीज किया जाएगा. नेहा कक्कड़ भले ही प्ले बैके सिंगर हों लेकिन कैमरे के सामने अक्सर नजर आती हैं. नेहा के कई गाने सुपरहिट रहे हैं. उनकी आवाज के लोग दीवाने हैं. नेहा बॉलीवुड की बेस्ट सिंगर तो हैं ही साथ नेहा के पंजाबी गाने की खूब धमाल मचाते हैं.
इससे पहले भी नेहा कक्कड़ के कई गाने आ चुके हैं जिसमें वह खुद ही नजर आती है. नेहा की फैन फॉलोइंग काफी ज्यादा है. नेहा के हर पोस्ट को लोग काफी पंसद करते हैं. नेहा भी हर पल को सोशल मीडिया के जरिए फैन्स के साथ शेयर करती हैं. खास कर अपने पति रोहन प्रीत के साथ नेहा काफी फोटोज शेयर करती है. दोनों की जोड़ी को दर्शक भी खूब पसंद करते हैं.